Սերու Գիրասի

**Սերու Յադալի Գիրասի** (; ), գվինեացի և ֆրանսիացի ֆուտբոլիստ, գերմանական «Շտուտգարտ» ակումբի և Գվինեայի ազգային հավաքականի կենտրոնական հարձակվող։

## Ակումբային կարիերա
Սերու Գիրասին «Լավալ» ակումբի սան է։  2013 թվականի հոկտեմբերի 18-ին «Հավրի» դեմ խաղում իր նորամուտը նշեց Լիգա 2-ում։ 2014 թվականին Սերուն հաղթեց հիմքում տեղ ունենալու համար։  Դեկտեմբերի 12-ին «Հավրի» դեմ խաղում Գիրասին խփել է իր առաջին գոլը «Լավալի» կազմում։ 2015 թվականի ամռանը Գիրասին տեղափոխվեց «Լիլ»՝ կնքելով 4 տարվա պայմանագիր։ Տրանսֆերի արժեքը կազմել է 1 միլիոն եվրո։ Օգոստոսի 7-ին «Պարի Սեն-Ժերմենի» դեմ խաղում նա իր նորամուտը նշեց Լիգա 1-ում։

2016 թվականի սկզբին խաղային պրակտիկա ստանալու համար Գիրասին վարձավճարով տեղափոխվել է «Օսեր»։ Հունվարի 22-ին «Տուր»-ի դեմ խաղում նա իր նորամուտը նշեց նոր թիմի կազմում։ Նույն խաղում Գիրասին իր առաջին գոլը խփեց «Օսերի» կազմում։

Նույն թվականի ամռանը Գիրասին տեղափոխվեց գերմանական «Քյոլն»՝ կնքելով 5 տարվա պայմանագիր։ Տրանսֆերի արժեքը կազմել է 6 միլիոն եվրո։ 2016 թվականի սեպտեմբերի 25-ին «ՌԲ Լայպցիգի» դեմ խաղում նա նորամուտը նշեց Բունդեսլիգայում։ 2016/17 մրցաշրջանում «Քյոլնի» կազմում խաղացել է ընդամենը 6 խաղում (բոլոր խաղերում դուրս է եկել փոխարինման)՝ մրցաշրջանի մեծ մասը բաց թողնելով վնասվածքների պատճառով։ 2017 թվականի օգոստոսի 12-ին «Լեհերի» դեմ Գերմանիայի Գավաթի խաղում խփել է իր առաջին գոլը «Քյոլնի» կազմում։ 2017 թվականի հոկտեմբերի 28-ին խփել է իր առաջին գոլը Բունդեսլիգայում՝ «Բայերի» դարպասը։ Շուտով Գիրասին դուբլի հեղինակ դարձավ «Շալկե 04»-ի դեմ խաղում և Բունդեսլիգայում «Ֆրայբուրգի» հետ խաղում, ինչպես նաև գոլեր խփեց ԲԱՏԷ-ի և «Արսենալի» դարպասներին Եվրոպա լիգայում, սակայն մրցաշրջանի գրեթե ամբողջ երկրորդ կեսը կրկին բաց թողեց վնասվածքի պատճառով։ Այդ մրցաշրջանի արդյունքներով «Քյոլնը» դուրս մնաց Բունդեսլիգայից։

2018/19 մրցաշրջանի առաջին կեսում մասնակցել է «Քյոլնի» 16 հանդիպման Երկրորդ Բունդեսլիգայում, սակայն խփել է ընդամենը 2 գոլ և 2019 թվականի հունվարին վարձավճարով մինչև մրցաշրջանի ավարտը տեղափոխվել է ֆրանսիական «Ամյեն», որտեղ մինչև մրցաշրջանի ավարտը 13 խաղում խփել է 3 գոլ։ 2019 թվականի ամռանը «Ամյենն» օգտվեց «Քյոլնից» հարձակվողին գնելու հնարավորությունից։ 2019/20 մրցաշրջանում Ֆրանսիայի առաջնության 23 խաղում 9 գոլով դարձել է «Ամյենի» լավագույն ռմբարկուն, ինչը, սակայն, չի օգնել թիմին մնալ Լիգա 1-ում՝ «Ամյենը» COVID-19 համավարակի պատճառով ընդհատված առաջնությունում զբաղեցրել է 19-րդ հորիզոնականը և մեկնել Լիգա 2։ 2020 թվականի օգոստոսի 22-ին Գիրասին իր վերջին խաղն անցկացրեց «Ամյենի» կազմում։ Դա Լիգա 2-ի նոր մրցաշրջանի առաջին տուրի «Նանսիի» դեմ խաղն էր, որը «Ամյենը» հաղթեց 1:0 հաշվով՝ Գիրասիի գոլի շնորհիվ։

2020 թվականի օգոստոսի 27-ին Գիրասին տեղափոխվեց «Ռեն»՝ նոր ակումբի հետ կնքելով 5 տարվա պայմանագիր։ 2020 թվականի օգոստոսի 29-ին իր նորամուտը նշեց նոր ակումբում՝ փոխարինման դուրս գալով «Մոնպելյեի» դեմ խաղում (2:1)։ 2020 թվականի սեպտեմբերի 13-ին առաջին անգամ դուրս է եկել «Ռենի» մեկնարկային կազմում և դուբլ ձևակերպել «Նիմի» դարպասը այն խաղում, որն ավարտվել է «Ռենի» հաղթանակով՝ 4:2 հաշվով։ 2020 թվականի հոկտեմբերի 20-ին խփեց իր առաջին գոլը Չեմպիոնների լիգայում «Կրասնոդարի» դեմ խաղում (1:1)։ Ընդհանուր առմամբ, դեբյուտային մրցաշրջանում «Ռենը» բոլոր մրցաշարերում 32 խաղում դարձել է 13 գոլի հեղինակ։

2021/22 մրցաշրջանում սկսել է ավելի հազվադեպ հայտնվել «Ռենի» մեկնարկային կազմում, սակայն գրեթե միշտ փոխարինման է դուրս եկել՝ նա առաջնությունում մասնակցել է թիմի 37 հանդիպման և դարձել 9 գոլի հեղինակ։ Եվս երեք գոլով Գիրասին աչքի է ընկել կոնֆերենցիաների լիգայի 9 խաղերում։

## Միջազգային կարիերա
2015 թվականին Գիրասին Ֆրանսիայի պատանեկան հավաքականի կազմում մասնակցել է Հունաստանում կայացած Եվրոպայի պատանեկան առաջնությանը։ Մրցաշարում նա մասնակցել է Ուկրաինայի, Հունաստանի, Ավստրիայի Իսպանիայի թիմերի դեմ խաղերին։ Ուկրաինացիների դեմ խաղում սերուն դարձել է գոլի հեղինակ։

2022 թվականին որոշում է կայացրել հանդես գալ Գվինեայի հավաքականում, որի կազմում նորամուտը նշել է մարտի 25-ին ՀԱՀ-ի դեմ ընկերական խաղում (0:0)։

## Ձեռքբերումներ
### Անձնական
* Ընդգրկվել է Բունդեսլիգայի խորհրդանշական հավաքականում՝ 2023/24

## Ելույթների վիճակագրություն
### Ակումբային

### Միջազգային

### Հանդիպումներ ազգային հավաքականում
**Ընդհանուր՝ 5 խաղ / 0 գոլ՝ 1 հաղթանակ, 1 ոչ-ոքի, 3 պարտություն:**

## Ծանոթագրություններ

 
Կատեգորիա:Webarchive template wayback links
Կատեգորիա:Ամիենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գվինեա Բիսաուի հավաքականի ֆուտբոլիստներ
Կատեգորիա:Գվինեայի հավաքականի ֆուտբոլիստներ
Կատեգորիա:Գվինեացի ֆուտբոլիստներ
Կատեգորիա:Լավալի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Ծանոթագրության սխալներով էջեր
Կատեգորիա:Շտուտգարտի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Քյոլնի ֆուտբոլիստներ
Կատեգորիա:Օսերի ֆուտբոլիստներ
Կատեգորիա:Ֆրանսիացի ֆուտբոլիստներ